ДОМ УЧЕНИКА СРЕДЊИХ ШКОЛА
 Број: _____/2022
Датум, 27.09.2022. године
У ж и ц е

ГОДИШЊИ ПЛАН РАДА

1. УВОД

	Дом ученика средњих школа Ужице је део мреже установа која се бави делатношћу осталог смештаја, која подразумева смештај, исхрану и васпитни рад са ученицима средњих школа који похађају наставу ван места свог сталног боравишта. Дом се кроз наведену делатност бави ученицима, развија и мотивише културни, забавни и спортски живот ученика смештених у дому и има улогу продужене руке у систему образовања и васпитања.  
	Дом кроз своју делатност обезбеђује ученицима:
	а) Здравствено-хигијенска заштиту (у Дому је узорна хигијена; у сталној је вези са здравственим установама; здрава је исхрана, брине се о хигијени тела, становања и одевања; формирају се и учвршћују хигијенске навике).
	б) Педагошки утицај (Дом је васпитна установа, учествује у васпитању младих; повезане су животне и радне активности; васпитава се кроз свакодневни рад у педагогизованој средини; васпитни рад је планиран и осмишљен и остварује се према педагошким стандардима; домске активности планира и води стручни кадар; на ученике се утиче у адолесцентском периоду кад је психофизички развој буран и када је неопходно самопотврђивање; Дом се бори против негативног утицаја околине на младе).
	в) Живот у колективу (заједница ученика и васпитача је погодна основа за социјализацију; Дом се повезује са окружењем и уклапа у њихове активности; рад је континуиран, богат и разноврстан; допринос осамостаљивању је значајан, ученици се оспособљавају са самообразовање; Дом помаже ученицима да се прилагоде новој средини; стварају се радне навике и усвајају норме и правила понашања; ученици се навикавају на сараднички рад).
	г) Коришћење слободног времена (Дом нуди читав низ различитих садржаја и активности у слободном времену; ученици имају могућности да задовоље своје потребе и интересовања; слободно време није само празна доколица него могућност да се ученици креативно искажу, телесно освеже и прикупе енергију за учење и радне обавезе; Дом омогућује ученицима да у слободном времену користе библиотеку, ученици одлазе у позориште, биоскоп, на концерте, изложбе и организују се излети). 

2. МАТЕРИЈАЛНА ОСНОВА РАДА ДОМА

	Дом ученика средњих школа Ужице је од школске 2019/20 године и након тога, конципиран тако да су ученици смештени на две локације у матичној јединици у Ул. Ужичке републике 116 и пословној јединици у Ул. Немањина бр. 52, Ужице. 
На локацији матичног дома у Улици Ужичке републике 116, смештено је 160 учeника. Ученици су смештени  у два објекта (зграде) за смештај ученика. Дечака има 48 и смештени су у првој смештајног згради у приземљу у 12 четворокреветних соба. Девојчице су у преосталом смештајном капацитету. 
Управа дома је смештена у посебан објекат на спрату прве зграде на уласку у домско двориште. У оквиру истог објекта се налазе модерно опремљене и намештене трпезарија и кухиња за исхрану ученика, учионица са читаоницом и библиотеком, чији део је сада интернет клуб са рачунарима, као и простор за пријем трећих лица посетиоца дома. У матичној јединици дом поседује и три помоћна објекта: теретану за рекреацију ученика са ТВ салом, уз коју је смештена вешерница и остава, објекат са гаражама и оставом за угаљ и трећи објекат је портирница која се налази на самом уласку у домско двориште. 
Објекти за смештај ученика у матичној јединици дома су подигнути 1940. године, нису наменски грађени, па самим тим, у много чему, нису одговарали савременим захтевима и нормативима за домове. Константним планирањем, адаптацијама и редовним одржавањем објекти су максимално прилагођени за потребе смештаја ученика и приближени су предвиђеним нормативима, односно доведени су у стање да обезбеђују оптималне могућности за остваривање начела и садржаја васпитно-образовног рада те је простор у матичној јединици конципиран као IIБ (поткровље прве смештајне зграде) и IIIА категорија (сав остали простор за смештај). У неколико протеклих година сав намештај је комплетно нов набављен, замењени су сви стари подови новим модерним ламинантим подовима савременог дизајна и високог степена квалитета, електро инсталације одржаване, мокри чворови реконстуисани са комплетно новом канализационом мрежом, плочицама и новим санитаријама. Све просторије се одржавају на задовољавајућем нивоу. Преостало је да се још један мокри чвор, тј. тоалет у приземљу друге смештајне зграде реновира почев од водоводних инсталација, до замене плочица и санитарија и на тај начин би се све просторије матичне јединице привеле намени модерно опремљеног објекта за смештај ученика.  
У пословној јединици дома на адреси Немањина бр. 52, Ужице капацитет по конкурсу је 249 ученика, а захтев се из године у годину упућује ресорном министарству за сагласност за порширење капацитета за смештај ученика и то у 3. улазу који броји до 102 места, а захтев је због оптималне искоришћености простора упућен за одобрење пријема на смештај за 90 места. Смештајни капацитет у Пословној јединици Дома је конципиран на следећи начин:  објекат је грађен као стамбена зграда са стамбеним јединицама капацитета од 25 до 30 лежајева  са припадајућом инфраструктуром (спаваћи део, дневни боравак као комуникациони и радни простор, чајна кухиња, вешерница и мокри чворови). Ученици су у стамбене јединице распоређени хомогено по полу, и то по принципу једна стамбена јединица – једна васпитна група. Сваки улаз има по четири стамбене јединице, а свака стамбена јединица у коју је смештена по једна васпитна група, има шест соба за спавање, дневни боравак који се састоји од дела за рад и учење и дела за провођење слободног времена, две терасе, чајну кухињу, вешерницу, три купатила и три засебна ВЦ-а. 
               Пословна јединица  располаже простором за радионице и секције који су у функцији  разноврсних активности у слободном времену. Објекат располаже фискултурном салом са свлачионицом, која је свакодневно на располагању ученицима и задовољава потребе  за бављење колективним спортовима, а дом има и нову фитнес опрему у мини теретани у оквиру простора старе фискултурне сале.
Ученицима и запосленима је на располагању савремено опремљена библиотека са читаоницом и компјутерском учионицом,  која је место разноврсних дешавања, стицања нових знања и коришћења нових технологија.Укупан фонд библиотеке је преко 10 000 наслова.
Поред стамбеног и простора за слободне активности у Пословној јединици се налази трпезарија са 140 места за обедовање, модерно опремљена централна  кухиња, магацински простор и централни вешерај, канцеларије.
У дворишту оба објекта обезбеђен је паркинг простор, а изнад паркинг простора у пословној јединици  постављена су 24 соларнa панелa за загревање санитарне воде испред централне трпезарије и кухињског блока.
Дом на обе локације располаже са компјутерима нове генерације и свом пратећом опремом, преносивим рачунарима и опремом за рад слободних активности ученика (фотоапарат, камера нове генерације, опрема за озвучење, пројектор...), а ученицима су на располагању у учионицама, интернет клубовима. Сви рачунари су повезани на интернет мрежу 24 сата. Такође, Дом има своју веб презентацију, која се редовно дорађује и ажурира.
Дом има библиотеке са укупним фондом од око 13000 књига школске лектире, што у библиотечком фонду матичне јединице што у библиотеци пословне јединице дома, књига школске белетристике, психолошко-педагошке литературе, као и дела из области књижевности, језика, науке, уметности и др. У сарадњи са Институтом за педагошка истраживања и Институтом за психолошка истраживања, те катедрама за педагогију и психологију Филозофског факултета, набављена су сва њихова издања и договорена сарадња у том домену.
	Дом је претплаћен на часописе који прате проблематику васпитног рада: Просветни информатор и Просветни преглед, часописе Директор, Правни и Буџетски инструктор. 
	Дом располаже са више ТВ пријемника ("плазма" ТВ са дијагоналом од 105 цм), као и кућним биоскопом, те другом сличном опремом које ученици користе у циљу свестраног информисања о збивањима у свету и код нас, праћење емисија образовног програма, као и за културно-забавни живот у Дому. Инсталирана је сателитска и кабловска  ТВ.
Дом располаже видео камерaма, дигиталним фото апаратима, опремом за озвучење, покретним метама за стрељаштво, столовима за стони тенис, лоптама, опремом за фитнес...
Спортском салом и мањом фискултурном салом у пословној јединици као и асфалтираним и ограђеним тереном за мале спортове у матичној јединици, Дом обезбеђује повољне услове да се ученици баве спортско-рекреативним активностима у току целе године. Спортски терен је адекватно осветљен рефлекторима.
Сви објекти и прилази Дому су под  перманентним видео надзором, који ће бити дограђен и осавремењен новом опремом.
	Цео простор Дома покривен је видео надзором 24 часа дневно а у дому су постављени аутоматски јављачи и централа за заштиту од пожара. 

	План за ову школску годину је да се настави са захтевима и ургенцијама надлежном министаству ради сагласности за проширење капацитета. Такође, план је да се  настави са ургенцијама ресорном министрству а у вези поднетог захтева за средставима за реконструкцију и надоградњу помоћног објекта изнад теретане у  матичној јединици дома, којом би се обезбедило проширење капацитета за још 57 места за смештај ученика или евентуална промена пројекта и обезбеђење адекватног заједничког протора за боравак ученика, функционалне просторије само намењене библиотеци, те канцеларије васпитача са опремом за седнице педагошког већа. На тај начин би се обезбедиле нове техничке просторије и растерећење постојећих просторија ради функционалније искоришћености простора у матичној јединици. Са друге стране, наставиће се са напорима за одобрењем средстава, прибављањем дозвола код надлежних институција и евентуални почетак радова радова на привођењу намени таванског простора у поткровљу смештајне зграде у пословној јединици дома и његовом опремању. 
	Поред наведених активности на крупним инвестиционим плановима за обе јединице дома, у години пред нама су планиране активности на прибављању потребних дозвола за употребу и пуштање у рад гасног генератора и прелазак грејања у матичној јединици дома на грејање на гас.  
План је да се настави са одржавањем објеката, набавка и замена дотрајале опреме новом, одржавање и унапређење система видео надзора.    

3. ФИНАНСИРАЊЕ РАДА ДОМА

	Финансијска средства за рад и функционисање Дома обезбеђују се из следећих извора:
	- Министарство просвете, науке и технолошког развоја - Сектор за ученички стандард;
	- Уплате ученика - корисника услуга Дома;

	Министарство просвете обезбеђује средства за: личне дохотке радника, материјалне трошкове, и већим делом, средства за смештај и исхрану ученика са 75,76% од укупне цене за смештај и исхрану ученика. 
	Корисници Дома учествују у финансирању Дома са 24,24% од укупне цене за смештај и исхрану ученика.
Категоризацијом установа коју је спровело ресорно министарство утврђено је да део смештајног капацитета наше установе у матичној јединици дома припада III A категорији, при чему поткровље првог објекта смештајне зграде у матичној јединици пирипада II A категорији, а смештајни капацитет у пословној јединици дома III Б категорији. 
	Цена смештаја коју плаћају корисници Дома на месечном нивоу по последњем податку надлежног Министарства измењеном у току 2022. године, износи 8.052,00 динара за ученике смештене у делу објекта који припада III A и Б категорији, док за ученике смештене у делу објекта који припада II A категорији износи 8.990,00 динара. 

			4. СТРУКТУРА ЗАПОСЛЕНИХ У ДОМУ
	На организацији рада Дома у матичној јединици дома ангажовано је 28 лица, и то 27 лица на неодређено време, као и 1 лице по уговору о раду на одређено време до добијања сагласности по Уредби Владе Републике Србије. 
У радној јединици дома на адреси Немањина бр. 52, Ужице, радно је ангажовано 35 запослених, од којих 31 на неодређено време, а 4 на одређено и то: једно лице на замени лица чији радни однос мирује, једно лице на замени запослене на породиљском одуству, једно лице примљено на радно место запослене која је отишла у старосну пензију и једно лице на радно место спремачице ради повећаног обима посла, сви до добијања сагласности по Уредби Владе Републике Србије. 

Структура запослених у матичној јединици дома у Ул. Ужичке републике 116,:

Ред бр.   Радно место   висока (VII)   виша (VI)     средња        ВКВ           КВ           ПКВ	
  1.           директор                       1            -                 -                 -                 -                 -	
  2.           руководилац правних, кадровских и административних
                послова                         1            -                 -                 -                 -                 -  	
  3.           организатор програма за попуну  
                капацитета                    1            -                 -                 -                 -                 -       	
  4.           координатор васпитне службе 
                                                       1	
  3.           васпитачи                     6            -                 -                  -                 -                -	
  4.          рачуноводство 
         и администрација                -             1               1                 -                  -                 - 	
  5.         службеник за ј.н.            1             -               -                  -                 -                  -      	
  6.          служба исхране              -             -               5                 1                 -                -	
  7.          техн. служба                   -             -               5                 -                 -                 4	
	
Структура запослених у пословној јединици у Ул. Немањина бр. 52,:

Ред бр.   Радно место   висока (VII)   виша (VI)     средња        ВКВ           КВ           ПКВ	
1.	        стр. сарадник психолог
                                               1              -                 -                 -                 -                 -	
  2.           стр. сарадник библиотекар
                                                       1              -                 -                 -                 -                 -  	
  3.           стр. сарадник педагог  
                                                      1               -                 -                 -                 -                 -       	
 4.           васпитачи                     11             -                 -                  -                 -                -	
 5.           уредник културно забавног и образовног програма
-	            1              -                   -                 -                -	
 6.           аниматор спортско – рекреативних активности
                                                        -               1              -                  -                 -                 -    	
 7.            ноћни васпитач             -               1              -                  -                 -                 -   	
  8.     рачуноводство 
         и администрација                1              1                 1                 -                 -                - 	
9.          служба исхране              -              -                   7                  -                                 -	
10.          техн. служба                  -              -                  -                  -                1               7	

			5. РАДНО ВРЕМЕ РАДНИКА ДОМА

	а) Унутрашња организација рада Дома усклађена је према потребама ученика, раду школа и времену трајања школске године.

Радно време општих служби у матичној јединици

Ред.бр.          Радник                                                         Радно време	
1.	директор                                                       	06,30 - 14,30	и по потреби
2.         руковод. службе за                                      
            правне, кадр. и админ. послове                    06,30 – 14,30
3.         организатор пр. попуне капацитета             06.30 - 14,30  и по потреби 
4.         службеник за јавне набавке                          06,30 -  14,30  
4.         рачуноводство                                               06,30 -  14,30  
4.	економ - набављач				  06,30 - 14,30   и по потреби
5.	шеф службе исхране                                      06,00 -  14,00      
6.         кувари                    				05,00 - 13,00   и  13,00 - 21,00
7.	домар - ложач 				04,00 - 10,00   и  16,00 - 20,00 и по потр.
8.	хигијеничарке и вешерке			05,00 - 13,00   и  13,00 - 21,00
9.	радници обезбеђења				07,00 - 19,00 од 19,00 - 07,00
		
			Радно време општих служби у пословној јединици:

Ред.бр.          Радник                                                         Радно време	
1.	рачуноводство                                             07,00 -  15,00  
2.	кухиња	             			05,00 - 13,00, 06 до 14  и  13,00 - 21,00
3.	домар               				07,00 - 15,00 и по потр.
4.	спремачице                  			06,00 - 13,00   и  13,00 - 21,00

Радно време васпитне службе

	Рад васпитача организован је тако да је обезбеђено њихово присуство у Дому у току целога дана, односно у току 24 часа. 
	Радно време васпитача по сменама у матичној јединици изгледа овако:
	I смена:	од 06,30  часова до 12,00 часова
	II смена:	од 12,00      "        "   18,00     "
	III смена:  	од 18,00      "        "   06,30     "
	међусмена:	од 10,00      „        „   17,00    „
                                  oд 17,00      "        "   23,00     "

	Радно време васпитача по сменама у пословној јединици изледа овако:
	I смена:	од 07,00  часова до 13,00 часова
	II смена:	од 16,00      "        "   22,00     "
	III смена:  	од 22,00      "        "   08,00     "
	међусмена:	од 10,00      "        "   16,00     "

У  две дневне смене током викенда  у пословној јединици ангажовани су сви запослени у оквиру васпитне службе  (осим васпитача ангажованих у ноћној смени и запосленог који ради на месту библиотекара  на пола радног времена) по утврђеном распореду рада. Радно време у  сменама током викенда у пословној јединици је: 

Прва смена :  од 07 до 14
Друга смена : од 14 до 21
Трећа смена:  од 21 до 08 

Распоред дневних активности васпитача са ученицима

Радним данима:
06.00  - 07.00    .................................устајање
06.00  - 06.30 ....................................лична хигијена и припрема за полазак у школу
06.00  - 07.30 ....................................доручак
07.00  - 08.00 ....................................уређивање собе 
08.00  - 11.00 ....................................обавезно учење
11.00 – 14.00 .....................................слободно време
11.30 – 15.30 .....................................ручак
14.00 – 15.00 .....................................слободно време и сређивање просторија
15.00 – 18.00 .....................................обавезно учење
18.00 – 20.00 .....................................слободно време
18.30 – 20.45 .....................................вечера
20.00 – 21.30......................................рад секција, састанци васпитне групе и слободно време
21.30..................................................улазак у своје собе и припрема за спавање
22.00 .................................................закључавање ходника, улаза  у зграде и капије дома
22.30 .................................................гашење светла – повечерје
22.30 – 06.00 ....................................спавање – ноћни одмор
Викенд и празник:
08.00 .................................................устајање, лична хигијена, намештање кревета
08.00 – 09.00 ....................................доручак
09.00 – 12.00 ....................................учење, слободно време, релаксација и рекреација
12.00 – 13.00.....................................ручак ( преузимање ланч пакета суботом)
13.00 – 14.00....................................сређивање просторија
14.00 – 18.00....................................слободно време
18.00 – 19.00....................................вечера – недељом
19.00 – 22.00....................................слободно време ( продужено у договору са васпитачем)
23.00 – 06.00....................................спавање

Продужени излазак у град – прослава 18. рођендана , могућ је уз благовремену сагласност родитеља и одобрење матичног (дежурног)  васпитача и то најкасније до 02.00 h.
 Продужени излазак у град до 24.00 h може бити одобрен, искључиво петком и суботом уз  сагласност родитеља и одобрење матичног ( дежурног) васпитача.
	Васпитни рад са ученицима остварује се у свим сменама, према потребама и према распореду рада васпитача. Суботом и недељом и у дане празника број ученика у Дому је мали, јер ученици одлазе својим кућама. У ове дане слободно време ученици, углавном, проводе у природи и у граду пратећи културне манифестације или се баве спортско-рекреативним активностима. Такође, према потреби, ученици користе слободно време и за припремање за наставу.
	Дом ће се у години пред нама посебно ангажовати око посета ученика позоришту, Градској галерији као и другим културно-естетским садржајима који се одвијају у граду (књижевне вечери, вечери поезије и др.) посебно из разлога што у годинама за нама свака социјална и друштвена активност укључивања ученика у културне садржаје није била могућа и била је ускраћена. Са тим у вези посебан акценат ће се ставити на набавку улазница за позоришни фестивал који се традиционално организује у Народном позоришту сваке године, на посете изложбама како у Градској галерији тако и у Галерији Рефлектор, посете књижевним  и музичким вечерима у Градској кући...
	И даље је потребно праћење здравственог стања  корисника, појачане мере на одржавању хигијене личног и заједничког простора, санитарних чворова како би се спречила појава и ширење вируса који је још увек присутан у одређеној мери али са блажом клиничком сликом.

в) недељна структура радног времена васпитача
На основу Закона о ученичком и студентском стандарду, радно време васпитача је 40 - точасовна радна недеља.
	Недељна структура 40 - точасовног радног времена дели се на два дела:
	I непосредан васпитни рад са ученицима (чини га 30 сати недељно, а дистрибуира се на следеће послове и задатке):

	- послови и задаци на остваривању садржаја који се односе
 на одржање и унапређење школске успешности учења ...........................                     10 час.
	- послови и задаци у реализацији програмских садржаја на
 нивоу васпитне групе:  пленарни рад и рад у мањим (формалним
 и неформалним) групама  ....................................................................................... 	6 час.
	- рад са свим ученицима ................................................................................	5 час.
- рад у интересним групама, секцијама, трибинама, клубовима,
   комисијама..................................................................................................... 	3 часа
	- индивидуалан рад са ученицима ................................................................   	6 час.
II индиректни педагошки рад васпитача (чини га 10 сати недељно, а дистрибуира се на следеће послове и задатке):
	- програмирање, планирање и припремање за непосредан
васпитни рад ................................................................................................................	5 час.
- перманентно стручно усавршавање васпитача и учешће у раду
  Педагошког већа и других стручних органа ............................................	2 часа
	- вођење педагошке документације ............................................................. 	1 час
	- сарадња са школом, родитељима, другим домовима и институцијама. 	2 часа

	Садржаје васпитно-образовног и педагошког рада реализоваће васпитачи заједно са директором Дома.
	Програм сарадње са школом (разредним старешином, предметним наставником, стручним сарадником и родитељима) васпитачи ће донети на почетку школске године. 
	Реализација ових садржаја оствариваће се у току целе школске године на бази годишњег (глобалног), и месечних (оперативних) планова рада, као и писаних припрема васпитача за предвиђене теме.
	За свакодневну реализацију ових садржаја васпитачи ће сачињавати писане припреме.
 				6. КАПАЦИТЕТ ДОМА

	Дом располаже капацитетом од 409 ученика. Надлежном Министарству је поднет захтев за проширење капацитета за број ученика који се смешта на трећем улазу стамбеног блока Пословне јединице Дома за још 90 места.
У матичној јединици дома у 48 соба смештено је 160 ученика. Собе се налазе у два објекта. Први објекат има 48 лежаја у приземљу, где су смештени дечаци у четворокреветним собама,  42 лежаја на спрату, где су смештене девојке у 10 трокреветних соба и 3 четворокреветне, као и 20 лежаја у двокреветним собама у поткровљу где су такође смештене девојке. У другој згради, где се налази васпитачка канцеларија и интернет клуб, има 50 лежаја, смештене су девојке у 10 четворокреветних соба, једној трокреветној, једној двокреветној и једној петокреветној соби.
	У пословној јединици дома смештено је 249+ капацитет ученика за трећи улаз, од којих сваки улаз има по 4 стамбене јединице (васпитне групе) od 29 до 33 ученика. Једна стамбена јединица опредељена је за смештај ученика са сметњама у развоју на професионалном оспособљавању у ужичким школама којих ове школске године има 6. 

7. СТРУКТУРА УЧЕНИКА У ДОМУ

У школској 2022/23. години смештено је  160 ученика  у Матичној јединици а 249 + 102 у Пословној јединици дома. Од укупног броја ученика 41 ученик припада некој друштвено осетљивој групи. 

У табелама је приказана структура ученика смештених у Матичну јединицу Дома као полазна основа за планирање и програмирање васпитног рада.

Број ученика по васпитним групама и структуре према полу

пол	I	II	III	IV	V	VI	свега	
дечаци	16	8	8	4	12	/	48	
девојке	12	17	19	24	16	24	112	
свега	28	25	27	28	28	24	160	

Претходни успех ученика	

одлични	врло добри	добри	довољни	поновци	свега	
75	74	10	1	/	160	

Просечна оцена на почетку школске године на нивоу Матичне јединице Дома је 4.27.

Структура ученика према врсти школе

Највећи број ученика похађа Медицинску школу – 44,1

Редни број	Назив школе	Број ученика	проценат	
1.	Медицинска школа	70	44,1	
2.	Т.Ш,“Радоје Љубичић“	35	21,8	
3.	Техничка школа	24	14,9	
4.	Економска школа	19	11,9	
5.	Гимназија	8	4,8	
6.	Уметничка школа	4	2,5	
7.	Музичка школа	/	/	
Укупно:		160	100	

Структура ученика по разредима и полу

разред	дечаци	девојке	свега	
I	12	32	44	
II	12	31	43	
III	13	20	33	
IV	11	29	40	
	48	112	160	
Смештено је највише  ученика првог разреда- 27,5 %

Образовни ниво родитеља-оца

нижи	средњи	виши	високи	свега	
             41	102	           7	4	156	

Породична ситуација

Са оба родитеља	Без једног родитеља	Без оба родитеља	Разведени родитељи	Под старатељством	свега	
        129	15	/	16	/	160	

80% ученика живи у потпуној породици а  20 % у непотпуној.

У табелама испод је приказана структура ученика смештених у Пословну јединицу Дома као полазна основа за планирање и програмирање васпитног рада:

Број ученика по васпитним групама и структуре према полу
Пол	I	II	III	IV	V	VI	VII	VIII	IX	X	XI	XII 	свега	
Мушки 	1	31	31	32					32				126	
Женски 	5				32	32	32	33		32	32	32	225	
Укупно	6	31	31	32	32	32	32	33	32	32	32	32	351	

Претходни успех ученика	
Одлични	Врло добри	Добри	Довољни	Поновци	Свега	
194	136	20	1	/	351	

Просечна оцена на почетку школске године на нивоу Пословне јединице Дома је 4,36.
Структура ученика према врсти школе
Највећи број ученика похађа Медицинску школу -55,84%.
Ред.бр.	Назив школе	Број ученика	Проценат	
1.	Медицинска школа	196	55,84	
2.	Т.Ш. „Радоје Љубичић“	59	16,81	
3.	Техничка школа	42	11,97	
4.	Економска школа	27	7,69	
5.	Гимназија	20	5,70	
6.	Уметничка школа	4	1,14	
7.	Музичка школа	2	0,57	
8.	Угоститељско-туристичка школа	1	0,28	
Укупно		351	100	

Структура ученика по разредима и полу
Смештено је највише ученика трећег разреда 29,35%, а најмање ученика четвртог разреда 15,95%.
Разред	Дечаци	Девојке	Свега	
I	40	53	93	
II	33	66	99	
III	39	64	103	
IV	14	42	56	
Укупно	126	225	351	

Образовни ниво родитеља-оца
Нижи	Средњи	Виши	Високи	Свега	
65	236	25	25	351	

Породична ситуација
Са оба родитеља
	Без једног родитеља	Без оба родитеља	Разведени родитељи	Под старатељством	Свега	
309	15	/	27	/	351	

88,03% ученика живи у потпуној породици, а 11,97% у непотпуној породици. 
Ученици примљени  по Конкурсу Министарства просвете, науке и технолошког развоја у Пословној јединици  су распоређени у 11 васпитних група . У четири групе су смештени дечаци, а у седам девојчице. Свака васпитна група има једног матичног васпитача.
Поред тога, у првој васпитној групи је шесторо  ученика средњих школа са сметњама у развоју који су на смештају због остваривања права на радно односно професионално оспособљавање. Са овом групом ученика, због специфичности у развоју и социо-емоционалном испољавању, потребе појачаног надзора и контроле кретања и понашања, ангажована су два запослена радника . Ученици из прве васпитне групе потичу углавном из радничких, потпуних породица. Свих  шест ученика су у претходном разреду имали одличан успех. Четири  ученика се оспособљавају за помоћника књиговесца, један за шивача,  један за помоћника молера. Сви ученици су претходни разред завршили са одличним успехом.

8. ОРГАНИЗАЦИЈА РАДА У ДОМУ
	Општа организација рада у Дому произилази из задатака који су му постављени. Усклађена је према раду школа, времену трајања школске године и потребама ученика. 
Организација омогућује складно функционисање свих делова процеса рада и представља основу педагошког процеса. Организација живота и рада у Дому одређена је  статутом Дома, Правилником о систематизацији и организацији послова, унутрашњом организацијом рада служби у дому, Програмом рада педагошких већа, Кућним редом Дома и другим актима Дома. За организацију рада у дому одговоран је директор а за праћење поштовања и примену процедура у складу са поменутим општим и унутрашњим прописима задужен је секретар дома.
Радници који су задужени за непосредан рад са ученицима испуњавају законске и стручне услове за обављање васпитно-образовне делатности, што је била гаранција за успешну реализацију Плана и програма рада. Обзиром на значај који има, организација рада васпитне службе  је непосредно отворена за педагошко проверавање, вредновање, мењање и прилагођавање. 
Организација рада у Дому обухвата : организацију послова и план рада директора, организацију и план рада васпитне службе, организацију и план рада секретара, организацију и план рада службе рачуноводства, службе исхране и организацију рада техничке службе.  

9. ПЛАН РАДА ДИРЕКТОРА

	Директор Дома, као непосредни руководилац одговоран је за квалитет и организацију васпитно образовног рада, квалитет и организацију рада свих служби дома,  обезбеђивање финансијских средстава .
	У циљу правилног третмана Дома у средини у којој Дом егзистира, директор сарађује са радним организацијама, органима власти и др., све у циљу да се обезбеди бољи квалитет, пре свега васпитно-образовног рада и стандарда корисника услуга Дома.
Да би извршавао постављене задатке, директор ће сарађивати са свим органима у Дому и пружати им потребну помоћ у раду. Исто тако, директор ће успоставити сарадњу са Министарством  просвете, Скупштином града Ужица и по потреби другим органима и установа све са већ поменутим циљем. 
	Директор ће припремати седнице Педагошког већа и руководити радом Већа. Анализираће проблематику васпитно-образовног рада заједно са васпитачима Дома. Са посебним акцентом стараће се за ниво васпитно-образовног рада, уз захтве да васпитачи ангажовано спроводе у живот одредбе Кућног реда, с циљем да се обезбеди стварање здравог ученичког колектива.
	
План рада директора  обухватиће следећа питања:

	а) Организација рада у Дому
	- припремити објекте, просторије и опрему за почетак школске године,
	- обавити пријем ученика у Дом,
	- организовати рад служби у Дому,
	- орагнизовати координацију рада матичне јединице и пословне јединице дома,
	- обезбедити услове и добру организацију живота и учења за ученике,
            - настојати да се ургенцијом код ресорног  министарства прибаве решења о проширењу капацитета, те право коришћења на објектима пословне јединице, 
- настојати да се обезбеде средства за адаптацију и надоградњу помоћног објекта Дома у простор за смештај ученика, као и средства за текућа одржавања; 
	-организовати такмичења у Дому и учествовање на регионалном и републичком нивоу,
	- успоставити сарадњу са другим домовима,
	- организовати стручно усавршавање васпитача према плану и програму,
            - организовати и планирати своје стручно усавршавање и стручно усавршавање других запослених чије усавршавање предвиђају важећи прописи; 
	- обезбедити пуну сарадњу у колективу
            - организовати седнице управног одбора
            - друго.

	б) Педагошко-инструктивни рад са васпитачима и ученицима
	- пратити педагошки рад васпитача непосредно увидом и посредно увидом у педагошку документацију,
	- присуствовати различитим васпитним активностима које организују васпитачи,
	- организовати разговоре са васпитачима у циљу анализе ефеката рада,
	
	в) Рад са стручним органима
	- организовати рад Педагошког већа (припреме седница и руковођење седницама),
	- обезбедити реализацију плана рада Педагошког већа,
	- организовати поделу задужења васпитача (секције, комисије и сл.),
	- разматрати актуелна питања из области васпитног рада и непосредне праксе,
	- радити, заједно са васпитачима, на побољшању квалитета укупног васпитног рада,
	-обезбедити да после анализа Педагошког већа дође до усвајања мера за побољшање квалитета васпитног рада,
	- организовати са васпитачима да се уредно води прописана педагошка документација,
	- вршити преглед педагошке документације и потписом и печатом оверити преглед,
	-обезбедити редовно и квалитетно стручно усавршавање васпитача у складу са утврђеним планом и програмом.
	г) посебан осврт у овој школсој години улога директора има у раду ЦОВИД тима, те на увођењу и одржавању превентивних мера и поштовање свих стручних упутстава и инстукција надлежног министарства, те по истом питању сарадња са здравственим установа те ЗЗЈ Ужице, 

	д) Рад у оквиру истраживања и унапређивања васпитног рада
	- обезбедити истраживања разноврсних проблема и питања, од општих услова живота и рада, културе становања, организације слободних активности, мотивације ученика за учење, проблема понашања ученика, међуљудских односа ученик - ученик и ученик - васпитач и сл.
	- обезбедити да се резултати истраживања користе као драгоцена сазнања за педагошку праксу, да би се неке слабости отклониле тј. да се неки садржаји, облици рада, методе и технике замене савременијим.

	ђ) Сарадња са родитељима, установама и друштвеном средином.
	Као установа отвореног типа Дом је упућен на сарадњу са другим установама: школама, здравственим установама, културним и спортским организацијама, као и са родитељима ученика.
	Сарадњу васпитача са разредним старешинама и предметним наставницима директор ће поспешивати и пратити у циљу напредовања ученика у настави и побољшању успеха.
	Сарадња директора и васпитача са родитељима ученика биће перманентна и одвијаће се кроз индивидуалне посете родитеља, путем телефонских разговора, позивањем родитеља и организовањем родитељских састанака по потреби.

	е) Аналитички рад директора
	- извршити анализу успеха ученика на крају сва четири класификациона периода,
	- извршити анализу реализације васпитног рада са ученицима на крају сва четири класификациона периода,
	- сачинити Годишњи извештај о раду Дома за школску 2021/2022. годину,
	- сачинити Годишњи програм рада Дома за школску 2022/2023. годину,
	- извршити анализу реализације Годишњег програма рада Дома за шк. 2021/2022. год.
	- спровести конкурс за пријем ученика у Дом за школску 2023/2024. годину,
	- организовати израду завршног рачуна о пословању Дома за календарску 2022. г.
 
10. ОРГАНИЗАЦИЈА ВАСПИТНОГ РАДА У ДОМУ
Васпитни рад у дому од ове школске године одвијаће се кроз седам васпитних група у матичној јединици и једанаест васпитних група у пословној једници од којих је једна у којој су смештени ученици са сметњама у развоју. Васпитне групе формиране су на основу пола, узраста, школе, разреда као и жеља ученика.  
Организација васпитног рада у дому ученика усмерена је на унапређивање васпитног процеса и његове ефикасности за свестрани и што потпунији развој личности. 
Значајна пажња биће посвећена обради васпитних тема које су у вези са одржавањем хигијене, спречавањем ширења заразних болести, одговорношћу према заједници, здравственом културом, комуникацијом у фрустрирајућим ситуацијама, критичким односом према информацијама на интернету и у медијима, развојем толеранције и сл.

Програмски задаци и садржаји васпитног рада у Дому
	
             Задаци васпитног рада у дому ученика произилазе из општих циљева васпитања и образовања као и специфичних циљева васпитног рада у дому ученика.
Реализација програмских задатака оствариће се у васпитним групама, које представљају основни елемент у васпитном процесу у Дому.  На нивоу васпитне групе организација треба да буде таква да се користе све ситуације за развијање личности ученика и њихове међусобне сарадње, узимајући у обзир индивидуалне развојне карактеристике. Основе васпитног програма су тако конципиране да подразумевају поштовање узрасних карактеристика ученика и индивидуалне разлике међу њима, као и способност васпитача да прати ученике, њихове потребе, интересовања, актуелна дешавања и у складу са тим одабере одговарајуће садржаје ,начин рада и временску динамику.

Програм васпитног рада је организован у четири области :
A.	Адаптација на живот у дому
Б.  Учење и школска успешност
В.  Животне вештине
Г.  Живот у заједници
Све четири области васпитног рада су подједнако важне, а васпитачи и стручни сарадник их у непосредном раду интегрише. Васпитач планира програмске садржаје и активности у складу са специфичностима васпитне групе а имајући у виду исходе које треба да оствари.
            Свака од наведених програмских области  има циљеве, очекиване исходе и препоручене теме, које васпитач даље допуњује и мења у складу са конкретним потребама и саставом васпитне групе и планом сопственог рада. Годишњи план рада васпитача планира се кроз минимум 35 тема, које се групишу према програмским областима. Наведене теме се операционализују кроз месечне планове рада. Очекивани исходи су процесни и представљају догорочан циљ и ефекат васпитног рада.  Месечним планирањем постиже се равномерно распоређивање активности обавезно прилагођавајући садржаје саставу и структури ученика у васпитној групи. Ученик је у средишту програма, његове емотивне и социјалне потребе, поштовање његове личности, којег педагошким радом треба подстицати и оспособити да буде слободан, одговоран и толерантан, способан да критички мисли, са развијеним културним навикама и односом ненасилног решавања конфликата..
             А. Адаптација на живот у дому
Циљ:  Подршка процесу прилагођавања ученика на живот у дому и окружењу у коме су дом и школа.
 Полазећи од постављеног циља, препоручених тема и планираних активности очекивани исходи су:
-	Ученик, познаје организацију дома, начин његовог функционисања и поштује правила понашања
-	Зна своја права и обавезе које се односе на живот у дому
-	Прихвата одвојеност од куће и живот у дому
-	Уме да брине о себи и својим стварима
-	Сналази се у окружењу у коме су дом и школа
-	Зна где и на који начин може да добије потребне информације и помоћ

  Б. Учење и школска успешност

Циљ: Помоћ ученицима да самостално и успешно уче, постижу образовне резултате и изграде одговоран однос према школским обавезама и сопственом професионалном развоју.
Тематским планирањем кроз сопствене планове рада очекивани исходи су:
-	Познаје и примењује ефикасне стратегије учења
-	Прилагођава навике учења на услове учења у дому
-	Процењује сопствени школски (не)успех и узроке тешкоћа
-	Поставља реалистичне циљеве и предузима одговарајуће активности за њихово остварење
-	Уме да направи краткорочне и дугорочне планове активности
-	Показује заинтересованост за учење и постизање школског успеха
-	Редовно испуњава школске обавезе
-	Уколико има тешкоће у учењу  благовремено тражи помоћ 
-	Показује спремност да помогне другима у учењу области коју добро познаје
-	Одговорно доноси одлуке које имају последице на његов професионални развој
У остваривању циља и постизању очекиваних исхода у овој области улога васпитача је организациона и саветодавна и инструктивна. Организациона улога се односи на обезбеђивање оптималних услова за учење у дому, у времену предвиђеном за учење, упознавање ученика са просторним и материјалним условима за учење у дому, и организовање учења у интересним групама. Инструктивна улога васпитача састоји се у оспособљавању ученика за ефикасно учење, помоћ у планирању учења, упознавању са методама и техникама успешног учења, са мотивацијом за учење и са мерама за побољшање успеха.

             В. Животне вештине
Циљ:  Оспособљавање ученика за активан  и одговоран однос према сопственом и туђем животу кроз стицање различитих животних вештина.
 Васпитни рад у оквиру ове програмске области иницирао би остварење следећих исхода:
-	Реално сагледава себе , сопствене потребе, интересовања и могућности
-	Одговорно се односи према сопственом здрављу познавајући одлике здравих стилова живота и последице негативних животних навика
-	Води рачуна о личној хигијени и хигијени простора који користи
-	Препознаје сопствена и туђа осећања и на социјално прихватљив начин изражавања емоција
-	Изражава критички однос према информацијама и вредностима исказаним у медијима и непосредном окружењу
-	Изражава правилне ставове  према ризичном понашању ( хемијским и нехемијским зависностима) и уме да бира неризичне ситуације и окружење
-	Одговорно се односи према сопственој и туђој безбедности у дому и окружењу
-	Уме да се одупре притиску вршњака
-	У стресним ситуацијама конструктивно реагује
-	Тражи помоћ од одговарајуће особе уколико има тешкоће које не може сам да реши
-	Уме конструктивно да користи слободно време
Г. Живот у заједници
Циљ: Оснаживање ученика за социјалну интеграцију.
Сходно постављеном циљу постављају се и следећи исходи:
-	Ученик својим понашањем и поступцима показује да уважава различитости и поштује права других
-	Препознаје предрасуде, дискриминацију, нетолеранцију и реагује на њих
-	Уме да комуницира на конструктиван начин
-	Испољава социјално пожељне облике понашања у односима са вршњацима и одраслима
-	Уме да конструктивно решава сукобе са вршњацима и одраслима, „ напада“ проблем а не особу
-	Прихвата одговорност за сопствено понашање
-	Уме да сарађује и да буде члан тима
-	Аргументовано износи сопствено понашање
-	Учествује у активностима које организује дом
-	Иницира и/или прихвата промене усмерене ка унапређивању квалитета живота у дому
-	Спреман је да пружи помоћ другима који имају тешкоће

Годишњи програми рада васпитача са васпитном групом дати су као прилог Годишњем програму васпитног рада дома за школску 2022/23.годину.

Облици и методе васпитног рада у Дому

Васпитни рад у Дому ученика се реализује кроз различите облике рада. Који ће облик рада васпитач и стручни сарадник користити зависи од васпитног задатка који треба остварити, састава и узраста ученика, њихових афинитетима, тренутних и будућих потреба и конкретне васпитне ситуације.
Доминантни облици рада су:
1.	индивидуални (разговор)
2.	рад у паровима,
3.	рад у малим групама ( 3-5 ученика)
4.	рад са васпитном групом као целином
5.	пленарни ( предавања)
6.	радионице ( едукативне, психолошке, креативне...)
   
Радионице као облик рада је нарочито прикладан у фази међусобног упознавања и адаптације ученика на домске услове. Омогућује да се ученици међусобно зближе, постану пријатељи и уважавају друге. Циљ радионице је стицање знања кроз размену о темама које су релевантне за адолесцентни узраст и подстицање логичког расуђивања, закључивања, аргументовања властитог става, итд.
Васпитни ефекти су знатни јер се ради у атмосфери опуштености и необавезности  у којој свако исказује себе и спознаје личност другог. 
Користе се фронтални или пленарни облици рада у којима учествује велики борј ученика у улози посматрача или слушалаца, а мањи број у улози актера или извођача.У овој школској години овакав начин рада користиће се у изузетним ситуацијама у група од 15 ученика.
Зависно од облика рада, користиће се различите методе или технике рада:
-	у индивидуалном раду доминираће метода разговора, убеђивања, подстицања , спречавања, вежбања и навикавања и сл. 
-	рад у паровима или миркогрупама (3-5 ученика) темељиће се на непосредној вербалној комуникацији, користећи технике координације, сарадње и размене.
-	у групном раду са васпитном групом користиће се дискусионе и радне методе. У дискусионим методама користиће се технике вербалне и невербалне комуникације, стратегије групног одлучивања и решавања проблема и сл. Рад у групи биће прожет захтевима за координацијом, узајамним усклађивањем, разменом подршке, сарадњом, ривалитетом и такмичењем. 
-	Активност у радионицама најчешће се одвија у три фазе:
1)	Уводна фаза посвећује се стварању пријатне радне атмосфере, мисаоном усмеравању ученика на одређену тему. Најављују се циљеви и наглашава да ће нова знања која ће стећи бити неопходна ученицима. 
2)	У току радне активности, учи се индивидуално, у паровима и малим групама. Рад је интерактиван и сараднички, мењају се искуства, ученици једни другима помажу, стичу, учвршћују, проширују и продубљују знање, усвајају вештине и развијају способности. 
3)	У завршној фази, систематизују се резултати.
-	У фронталном или пленарном раду доминираће методе предавања и демонстрирања, уз коришћење бим-пројектора и других наставних средстава.
 Васпитачи и стручни сарадници ће у својим месечним плановима рада и писаним припремама конкретизовати методе и облике рада које ће користити у реализацији програмских задатка и садржаја васпитног рада. 

План борбе против насиља,злостављања и занемаривања ученика
Програм заштите ученика од насиља сачињен је на основу Посебног протокола за заштиту деце и ученика од насиља,злостављања и занемаривања у образовно васпитним установама, које је донело Министарство просвете,науке и технолошког развоја.

Насиље се дефинише као сваки облик једанпут учињеног или поновљеног вербалног или невербалног понашања које има за последицу стварно или потенцијално угрожавање здравља, развоја и достојанства деце/ученика.
Насиље може имати различите облике: 
•	Физичко
•	Емоционално/психолошко
•	Социјално
•	Сексуално насиље и злоупотреба
•	Електронско насиље

Основни принципи на којима је заснован Посебни протокол, јесу:
-	Право на живот , опстанак и развој
-	Најбољи интерес детета
-	Недискриминација
-	Учешће деце
Полазећи од става да се свако насиље над децом може спречити, установа је дужна да креира климу у којој се:
-	учи,развија и негује култура понашања и уважавања личности
-	не толерише насиље
-	не ћути у вези са насиљем
-	развија одговорност свих
-	сви који имају сазнања о насиљу обавезују се на поступање
Општи циљ Посебног протокола је унапређивање квалитета живота ученика применом:
-	мера превенције за стварање безбедне средине за живот и рад ученика
-	мере интервенције  у ситуацијама када се јавља насиље, злостављање и занемаривање  у установи
Специфични циљеви у превенцији:
-	Стварање и неговање климе прихватања, толеранције и уважавања
-	Укључивање свих интересних група ( ученици, васпитачи, стручни сарадници, административно и помоћно особље...)
-	Подизање нивоа свести и осетљивости свих укључених у рад дома на препознавање насиља
-	Дефинисање процедура и поступака за заштиту од насиља и реаговања у случају насиља
-	Информисање свих укључених у рад дома  о процедурама и поступцима за заштиту од насиља и реаговање у случајевима насиља
-	Унапређивање компетенција васпитача, ученика, родитеља,  и локалне заједнице за уочавање и решавање проблема насиља, злостављања и занемаривања
    Специфични циљеви у интервенцији:
-	Спровођење поступака и процедура реаговања у ситуацијама насиља.
-	Успостављање система ефикасне заштите деце у случајевима насиља.
-	Стално праћење и евидентирање врста и учесталости насиља и процењивање ефикасности програма заштите. 
-	Ублажавање и отклањање последица насиља и реинтеграција детета/ученика у заједницу вршњака и живот установе.
-	 Саветодавни рад са децом/ученицима који трпе насиље, који врше насиље и који су посматрачи насиља.
На основу Посебног протокола у установи је формиран Тим за заштиту ученика од насиља, чији је задатак да формира превентивне активности, које су садржај Програма за заштиту ученика од насиља за текућу школску годину.
Чланови тима су: Татјана Миловић Делић (секретар), Мирјана Љубојевић (васпитач), Милица Богдановић (стручни сарадник – психолог), Марина Масал (васпитач) и Радоје Видић ( васпитач).

Програм заштите ученика од насиља за школску 2022/2023.  годину
Превентивне активности:
-	израда програма за заштиту ученика од насиља за текућу школску годину и упознавање свих актера;
-	упознавање са Кућним редом дома, Правилницима о дисциплинској и материјалној одговорности ученика, Посебним протоколом за заштиту ученика од насиља, злостављања и занемаривања;
-	израда едукативних паноа
-	радионице 
-	постављање кутије поверења
-	организација дневног и ноћног дежурства
-	реализација тема у оквиру васпитних група : насиље, конфликти, ненасилна комуникација, безбедност,дискриминација....
-	подстицање ученика на садржајно коришћење слободног времена кроз организовање спортских и културно- уметничких секција
-	редовно разматрање безбедности ученика на састанцима Педагошког већа
-	реализација истраживања : анкетирање ученика о насиљу у дому и ван њега
-	организовање трибина о конструктивном решавању сукоба, облицима насиља, препознавање ризичног понашаља – за васпитну службу
-	организовање трибине за ученике и вршњачком, електронском насиљу и превенцији болести зависности
-	јачање сарадње са институцијама из локалне заједнице у циљу превенције насиља
-	анализа стања у установи ( учесталост инцидентних ситуација, број васпитно – дисциплинских мера, број повреда)
-	процена унутрашње безбедности од стране ученика
-	евалуација програма
Интервентне активности се спроводе према процедурама из Посебног протокола о заштити ученика од насиља,злостављања и занемаривања у образовно – васпитној установи.
Акценат се ставља на превенцију а не на интервенцију.

11. ДОМСКИ ПАРЛАМЕНТ
	Домски парламент ученика представља посебан облик организовања ученика у заједницу у циљу развијања самосталности, јачања одговорности за рад, развијања самоиницијативе, јачања колектива и међусобне сарадње са васпитачима у остваривању циљева и задатака васпитно-образовне делатности. Доприноси развијању културе понашања, критичког мишљења, стваралачких активности, јачању дисциплине и одговорности.
        Ученици непосредно остварују своја права и извршавају обавезе радом у Домском парламенту. 
	Рад  Домског парламента реализује се преко Савета домског парламента и њених комисија.
          Савет Домског парламента ученика чине делегати из васпитних група, који се бирају на почетку школске године. Домски парламент бира свог председника који активно сарађује са васпитачем задуженим за рад парламента, шефом васпитне службе и по потреби директором Дома.
          Парламент функционише кроз редовне састанке и на основу унапред уговорених правила. 
        У  оквиру Домског парламента радиће комисије које покривају поједина подручја живота и рада ученика у Дому :
-	Комисија за стандард и исхрану ученика – бави се питањима везаним за услове живота, рада и исхране ученика у дому, однос према домском инвентару, поштовању Кућног реда.
-	Комисија за хигијену и естетско уређење дома – одржавање опште и личне хигијене у дому, уређење домског ентеријера и дворишта, бирање најуреднијих соба....
-	Комисија за културно забавне активности у дому – организовање пригодних манифестација ,слободно време у дому, рад секција....
	Конкретан план рада Домског парламента сачиниће васпитачи  Марија Николић (матична јединица) и Данка Стојић ( пословна јединица) задужене за рад  Домског парламента.

12.  СЛОБОДНЕ АКТИВНОСТИ- СЕКЦИЈЕ И ИНТЕРЕСНЕ ГРУПЕ 
         Васпитна служба креира и реализује програме који омогућавају ученицима квалитетно испуњавање слободног времена у складу са њиховим потребама, жељама и могућностима. Секције ће бити заједничке за све ученике дома ученика, с тим што ће део програма слободних активности водити васпитачи из пословне јединице, а део васпитачи из матичне јединице. 
Постоје два сегмента кроз које се организује рад слободних активности:
•	спортско - рекреативни
•	културно - уметнички
           а) Спортске секције
           Спортске секције имају за циљ да у оквиру слободног времена обезбеде ученицима могућност за бављењем рекреативним и спортско-такмичарским активностима. 
            Задатак Дома је да, сразмерно својим могућностима, обезбеди ученицима што шири избор ових активности, како би се за њих опредељивали према својим склоностима и способностима. 
		 Улога васпитача је да понуђеним садржајима предупреди пасивност и осећај празнине у слободном времену ученика којим они слободно располажу.     
		 Кроз рад у спортским секцијама ученици треба да подигну на виши ниво своје психо-физичке способности  и тако се припреме за напоре интелектуалног рада.
Ученицима ће у току школске године бити понуђене спортске секције: фудбал, кошарка, одбојка, стрељаштво, шах и стони – тенис.
		Васпитачи у матичној јединици биће задужени за рад секције:
•	мали фудбал ( девојчице)
Задужен за рад секција је васпитач Предраг Вранешевић.
•	стони – тенис
      Задужен за рад секције је васпитач Радоје Видић
За остале спортске секције биће задужени васпитачи из пословне јединице. План рада секција сачиниће задужени васпитач, који ће обезбедити и реализацију донетих планова.
Координатор спортских активности биће васпитач Предраг Вранешевић који ће координисати радом свих спортских активности заједно са васпитачима из пословне јединице, задуженим за рад спортских секција, како би се све спортске активности спроводиле безбедно, по плану и програму.
		б) Културно-уметничко стваралаштво
		Културно-уметничко стваралаштво имају за циљ да, у оквиру слободног времена, афирмише културне вредности везане за историју, традицију, изграђује добар укус, проширује видокруг, омогућава нова сазнања и оплемењивање укупних потенцијала ученика као и потенцијале које нису у прилици да задовоље осталим видовима живота.
    		У оквиру културно – умтничког стваралашта Дом нуди ученицима велики избор секција како би задовољили своје аутентичне потребе: драмску секцију, фолклор, литерарна секција, рецитаторска секција, новинарска,ликовна секција, фото секција, музичка секција, модеран плес. Дом у својој понуди нуди и креативне, психолошке и едукативне радионице, библиотечку секцију и организацију трибина, квизова, књижевних вечери, игара без граница, журки и других  културних и забавних садржаја. Основни принципи на којима се заснива рад  ових секција су принцип добровољности и принцип личног избора.
	У школској 2022/23.години планирана је припрема  и издавање 30.броја листа „Домко“ на тему „Страхови“ као и издавање треће збирке награђених радова са литерарног конкурса „Најлепша љубавна прича или песма“. Поред организовања литерарног конкурса „Најлепша љубавна прича или песма“ ученици ће моћи да учествују и на фестивалу љубавне поезије „Иван Пангарић „ у Сомбору. И даље ће се одржавати пано „Мој литерарни кутак“. 
		Учествујући у раду ових секција ученици ће обезбедити виши ниво опште културе, а истовремено ће се припремити за регионално такмичење домова као и за такмичење на нивоу Републике- „ Домијада“. 
     Секције за које су задужени васпитачи из Коштице су:
•	фолклорна секција
Задужена за рад ових секција је васпитачица Мирјана Љубојевић и стручни сарадник кореограф Горан Пауновић
•	драмска секција
 Задужен за рад ове секције је  Никола Поповић,  професионални глумац по вокацији.
•	фото- секција
•	музичка секција
Задужен за рад ових секција је васпитач Обрен Богосављевић
Васпитачи ће сачинити конкретне планове рада секција и обезбедити њихову реализацију. За остали културно – уметнички програм биће задужни васпитачи из пословне јединице. 
Координатор за културно- уметнички програм је шеф васпитне службе Невенка Рмандић која ће сарађивати са свим васпитачима задуженим за културно – уметничке секције, пратити реализацију плана и програма одређених секција на нивоу дома.

	Секције у  Пословној јединици Дома , организоване су на следећи начин:

•	ликовна секција- Јовановић Боривоје
•	одбојкашка-мушка-Терзић Александар
•	одбојка-женска- Николић Миодраг
•	кошарка- женска – Николић Миодраг
•	кошарка-мушка- Селаковић Дејан
•	мали фудбал-мушки- Лакетић Борис
•	стрељаштво- Обрен Богосављевић
•	рецитаторска и литерарна секција- Богдановић Весна
•	новинарска- Богдановић Весна и Димитријевић Славица
•	шах- Николић Славољуб
•	креативна радионица-  Љубојевић Надежда и  Весовић Драгана
•	психолошка радионица- Богдановић Милица
•	едукативне (енглески језик)-Буквић Бранка
•	библиотечка секција- Милена Цветић
•	организација трибина,квизова, културних и забавних садржаја- Цветић Милена
•	Домски парламент- Стојић Данка

	Конкретни планови рада за сваку секцију сачинили су задужени васпитачи и оне су дате као прилог Годишњем програму васпитног рада дома за школску 2022/23. годину, а планиране активности ће се реализовати у зависности од тока епидемиолошке ситуације.

13.  ПЛАН РАДА ПЕДАГОШКОГ ВЕЋА
           Педагошко веће као највиши стручни орган Дома сачињавају васпитачи и Директор Дома.
 		Педагошко веће се бави укупном педагошком проблематиком Дома, почев од програмирања рада, организовања васпитно-образовног процеса, унапређивања педагошке праксе, стимулацијом и мотивацијом ученика и васпитача у васпитно – образовном раду, праћењем и вредновањем резултата рада и успеха ученика, педагошком документацијом , стручним усавршавањем васпитача, сарадња са другим домовима, школама, родитељима и локалном заједницом. 
       
План седница Педагошког већа
Август -  Септембар:
-пријем и смештај ученика у Дом и распоређивање по собама
-реализација конкурса за пријем ученика за школску 2022/2023. годину
-доношење Годишњег програма васпитног рада Дома за школску 2022/2023.годину
-формирање васпитних група и подела на васпитаче
-рад секција и ученичких организација
-анализа успеха ученика у школској 2021/22. Години 
-измене правилника о Кућном реду дома 
Октобар:
- реализација васпитног рада за претходни месец и усвајање тема за наредни месец
-реализација програма сарадње са родитељима ученика и школама
- превентивне мере у циљу одржавања хигијене и чистоће просторија
- сагледавање тешкоћа у адаптацији ученика
- развијање радних навика код ученика
Новембар:
- реализација васпитног рада за претходни месец и усвајање тема за наредни месец
-праћење реализације васпитног рада 
-анализа успеха ученика на првом класификационом периоду
-анализа понашања ученика – поштовање Кућног реда и однос ученика према инвентару 
-рад на спречавању девијантног понашања ученика
Децембар:
- реализација васпитног рада за претходни месец и усвајање тема за наредни месец
-анализа рада ученичких организација и комисија
-дисциплина и понашање ученика
-слободне активности ученика
 -предлог стимулативних мера за ученике
Jануар и Фебруар:
- реализација васпитног рада за претходни месец и усвајање тема за наредни месец
-праћење реализације васпитног рада и вођење педагошке документације
-анализа успеха ученика на крају првог полугођа и мере за побољшање
-анализа похађања наставе и примена васпитно-дисциплинских мера
 -анализа сарадње са родитељима и школом

 Mарт
-анализа рада слободних активности ученика
- реализација васпитног рада за претходни месец и усвајање тема за наредни месец
-мере превенције у циљу спречавања појаве вршњачког насиља
-васпитно- дисциплинске мере
Aприл
-анализа васпитног рада у току другог тромесечја кроз постигнути успех ученика и мере за побољшање
- реализација васпитног рада за претходни месец и усвајање тема за наредни месец
- учешће на домијадама ( уколико буду реализоване)
-примена васитно-дисциплинских мера
Мај
-анализа рада ученичких организација и комисија
-реализација васпитног рада за претходни месец и усвајање тема за наредни месец
-учешће ученика на Републичкој домијади 
-примена васпитно-дисциплинских мера
-награђивање и похваљивање  појединаца за резултате постигнуте у ваннаставним активностима
Јун
-анализа реализације Годишњег програма рада васпитача у току 2022/2023. године
-примена васпитно-дисциплинских мера и валоризација раније изречених
-свођење педагошке документације и израда извештаја рада васпитача
-испраћај ученика завршних година
-расписивање конкурса за пријем ученика у Дом за школску 2023/2024. годину

                                         14.   ПЛАН СТРУЧНОГ УСАВРШАВАЊА ВАСПИТАЧА
	Васпитни рад је веома одговоран посао и захтева од васпитача да поседују стручност, методичност, истрајност и стрпљивост, умешност и стваралаштво. Све то обавезује на стално стручно усавршавање и готово “ доживотно“ учење. 
Стручно усавршавање се реализује кроз више облика.
•	 Стручни и консултативни разговори и саветовања
•	 Индивидуални програми усавршавања  из различитих области у оквиру Педагошког већа
•	 Учешће васпитача на семинарима у организацији  РЦУ, Министарства науке просвете и технолошког развоја,акредитованих програма стручног усавршавања објављених у Каталогу програма сталног стручног усавршавања запослених у образовању  за школске 2018/2019., 2019/2020., 2020/2021, 2021/2022., 2022/2023. годину - према заинтересованости и договору у оквиру установе

15. ПРОГРАМ САРАДЊЕ СА ПОРОДИЦОМ, ШКОЛАМА И ДРУГИМ УСТАНОВАМА И ОРГАНИЗАЦИЈАМА

Успешност васпитно – образовног процеса у дому условљен је сталном сарадњом са породицом, школама које ученици похађају као и ужом и широм друштвеном средином.

Сарадња са породицом
     Квалитетна сарадња са дома и родитеља ученика неопходна је за успешан развој и напредовање ученика. Сви евентуални проблеми који се могу појавити смештајем ученика у дом, успешно ће се решити уколико је сарадња измешу родитеља и васпитача добра. Добра сарадња подразумева усклађеност ставова као и правила која важе код куће, у дому и у школи. Квалитетна комуникација између васпитача и родитеља предуслов је успешне сарадње. Информације које размењују родитељи и васпитачи веома су значајне и усмерене ка истом циљу, успешном развоју и напредовању ученика.
      Сарадња са родитељима ученика одвијаће се током читаве школске године. Најчешћи облици сарадње су индивидуални разговори са родитељима, телефонски разговори, посете родитеља ученика дому. Циљ нам је поспешити сарадњу са родитељима, мотивисати родитеље да буду више укључени у живот и рад ученика у дому. 
       Ове школске године посебан акценат у сарадњи са родитељима биће размене информација о здравственом стању ученика.

             Сарадња са школама
Сарадња са школама одвија се током школске године у циљу праћења успеха ученика. Васпитачи на почетку школске године успостављају сарадњу са одељенским старешинама, педагошко – психолошком службом, по потреби и са предметним наставницима. Успешна сарадња дома и школе неопходна је ради систематског праћења успеха ученика, редовног похађања наставе и понашања ученика у школи.
На почетку школске године остварена је сарадња са директорима и одељенским старешинама о начину и моделу похађања наставе ученика који су смештени у дому.

             Сарадња са другим установама и организацијама
Дом као установа отвореног типа остварује сарадњу са другим установа у локално заједници и шире. Сарадња има за циљ укључивање ученика у друштвену заједницу, прилагођавање на нову средину, обезбеђивање здравствене заштите ученика као и квалитетно провођење слободног времена.
У овој као и претходних година успоставиће се сарадња са Здравственим центром , Домом здравља, Хитном помоћи, Школским диспанзером и с обзиром на епидемиолошку ситуацију са Ковид амбулантом.
Традиционално је планирана сарадња са Градским јавним превозом, другим установама културе, Канцеларијом за младе, школама, и другим домовима.
Дом је отворен за сарадњу са свим институцијама и организацијама са којима је сарадња од интереса за успешан развој и напредак ученика, и квалитетан боравак у дому.

16. ПЕДАГОШКА ЕВИДЕНЦИЈА И ДОКУМЕНТАЦИЈА

	Педагошка евиденција и документација је важан и саставни део радног процеса, потреба и обавеза. Она ће бити усаглашена са концепцијом, организацијом и технологијом рада и прилагођена потребама и могућностима васпитног рада у Дому.
	Педагошка евиденција и документација омогућава праћење и вредновање процеса и ефеката рада и може бити: општа педагошка документација и педагошка документација васпитача.
	а) Општа педагошка документација:
	
- Матична књига,
- Васпитни програм рада;
- Књига записника Педагошког већа,
	- Књига дежурства.

б) Педагошка документација васпитача:
	
- Дневник васпитног рада,
- Књига евидениције рада стручног сарадника
- План и програм рада стручног сарадника
	- Месечни план и програм васпитног рада,
	- Месечни извештаји о реализацији тема и планираних исхода
	- План и програм рада секција и комисија,
	- Тематске припреме
            - Програм рада Домског парламента.

                                  17. БИБЛИОТЕКА ДОМА

Библиотека Дома је организован простор у коме је смештен књижни фонд неопходан за правилно организовање васпитно-образовног рада у Дому.
	Током године су набављени одговарујићи библиотечки ормани и недостајућа школска лектира и савремена психолошко-педагошка литература за стручно усавршавање васпитача.
	За рад и сређивање домске библиотеке у матичној јединици задужује се васпитач Радоје Видић а у пословној јединици  Милена Цветић.
Задатак свих васпитача је да:
- упознају ученике са књижним фондом библиотеке, као и са мрежом библиотека у граду,
	- организовано и систематски припремају ученике за самостално коришћење научних информација,
	- упућују ученике у перманентно коришћење књига, часописа, штампе и друге, шире литературе,
	- воде политику набавке књига и каталог библиотечког материјала,
	- упућују ученике у коришћење фонда књига градске и школских библиотека,
	- прате и евидентирају  коришћење књига,
	- воде и друге послове од интереса за правилно функционисање библиотеке и организовано коришћење књига од стране ученика у процесу савлађивања школског градива а и шире.

			18. ЗДРАВСТВЕНА ЗАШТИТА УЧЕНИКА

	Здравственој заштити ученика у Дому поклониће се пуна пажња. О здравственој заштити ученика бринуће васпитачи, стручни сарадници и директор Дома у сарадњи са школским диспанзером и другим здравственим установама у граду (Дом здравља, Општа болница, Завод за заштиту здравља).. 
	Приоритетан значај у овом раду имаће превентивно деловање, које ће се остваривати кроз: обезбеђивање одговарајућег нивоа опште и личне хигијене, хигијене соба, редовну замену постељине, контролу хигијенско-санитарних услова рада у кухињи на припремању здраве хране, као и контролу здравственог стања радника који раде са животним намирницама, а у складу са законом.
            Приликом пријема у дом ученици прилажу лекарско уверење да су способни за колективни смештај.
И ове школске године, родитељи су, приликом уписа ученика у дом, потписали изјаву којом потврђују да ученик и чланови породице нису под здравственим надзором, односно да код ученика или чланова породице не постоји сумња на инфекцију вирусом Covid 19 као и изјаву да су упознати са обавезом да по позиву морају  доћи у установу, као и да су унапред сагласни са свим предлозима за лечење које даје надлежни лекар у одсуству родитеља. Ученици су обавезни да о свим симптомима болести које примете одмах обавесте васпитаче и родитеље. 
	Остварена је континуирана сарадња са Заводом за заштиту здравља из Ужица којим је обезбеђена редовна дезинфекција, дезинсекција и дератизација читавог простора Дома.

19. ИСХРАНА УЧЕНИКА

	У овој школској години, као и раније, поклониће се пуна пажња квалитету исхране ученика.
	У потупности је у примени систем безбедности и квалитета стандард ХАЦЦП.
	У трпезаријама су као и свим другим просторијама у дому обезбеђена средства за дезинфекцију руку и постављене дезобаријере за обућу, те примењене све препоручене мере превенције ширења и заразе новим вирусом ЦОВИД 19. Служење оброка је организовано уз поштовање одређеног максималног броја ученика који у исто време могу боравити у трпезарији поштујући препоручену дистанцу.
	Јеловник ученика је усклађен са Нормативима исхране ученика и студената који је објављен у публикацији Института за економику и финансије.
Такође, у изради јеловника укључиће се и нутрициониста-дијететичар који ће извршити анализу постојећег јеловника и дати предлог за побољшање.
У наредном периоду ово ће бити редовна пракса.
Дом је обезбедио одговарајуће санитарно-хигијенске и епидемиолошке услове у раду кухиње, а у складу са захтевима Завода за заштиту здравља студената Универзитета у Београду и Завода за заштиту здравља Ужице.
Уведен је стандард исхране НАССАР и ISO 9001.

20. ОСТАЛЕ СЛУЖБЕ

 	а) Служба правних, кадровских и и административних послова и јавних набавки
Секретар- Руководилац службе за правне, кадровске и административне послове

Руководилац службе за правне, кадровске и административне послове – раније Секретар Дома, првенствено ради на пословима везаним за правно уобличавање рада Дома у складу са важећим прописима и нормативима у оквиру делатности којом се Дом бави и у оквиру пословне и правне комуникације Дома и свих трећих лица. 
Такође, стара се за израду нацрта статута, правилника и других општих аката установе; прати и спроводи поступак доношења посебних аката установе; прати прописе и указује на обавезе које проистичу из њих; заступа и представља Дом пред судовима, општинским, покрајинским и републичким органима; израђује тужбе, предлоге одговора на тужбе, жалбе, предлоге за извршење и друге иницијалне акте за Дом; саставља уговоре и друге сличне акте и дописе,обавља правно техничке послове око избора органа установе и стручне послове за ове органе; обавља стручне послове код спровођења конкурса за избор директора, као и код спровођења конкурса за пријем осталих радника установе; обавља стручне послове у вези са уписом ученика у установу; обавља послове у вези распоређивања запослених и престанка радног односа запослених, као и у вези пријава и одјава запослених, припрема и стручно обрађује нацрте, предлоге општих аката установе, одлуке, решења и друга посебна акта; решава радне, дисциплинске и друге поступке и управља другим правним пословима; надзире рад запослених на правним, кадровским и административним пословима; координира послове из области заштите запослених од злостављања на раду; координира осмишљавање и успостављање система управљања ризицима и истема интерних контрола; анализира проблеме у вршењу послова и припрема смернице и упутства запосленима за уједначавање и примену најбоље праксе; помаже директору у благовремном и правилном спровођењу правилника о цени услуга, спровођењу одлука органа управљања, инспекцијских органа и других надлежних органа; припрема седнице управног одбора, води записнике са седница истог, и пружа му стручну помоћу раду; рукује печатим и штамбиљим аустанове; прати примену статута, колективних уговора и других општих аката и припрема предлоге за измене и допуне тих акта, стручно се усавршава, учествује у раду комисија за послове јавне набавке, спроводи поступке и израђује конкурсну документацију, председник је комисије за дисциплинксе поступке ученика, те кординира рад исте.
У наредном периоду пред руководицем службе за правне, кадровске и административне послове је организационо уређење рада своје службе и рада општих служби, нормативно усклађивање аката Дома са изменама важећих прописа. И у предстојећој години посебан задатак руководиоца ове службе је решавање имовинско правних односа односно имовинско правног статуса имовине бившег дома за децу и омладину Петар Радовановић и формално уобличавање протокола у вези исте са Републичком дирекцијом за имовину. Такође, посебан задатак биће и рад у вези проширења капацитета за преостали капацитет бившег дома Петар Радовановић, кординација приликом огранизације рада и помоћ директору у истим пословима, евидентирања свих промена код надлежног министартва, суда и других служби везаних за наведене активности.  Посебан акценат је на усаглашавању уговора запослених у сладу са новим Правилником о систематизацији и организацији послова у Дому ученика и Уредбом о каталогу радних места у јавном сектору, те аката у вези са поступцима јавних набавки, стручна помоћ органима Дома при заузимању смерница и ставова у доношењу одлука и спровођења истих. 
Додатна активност у овој школској години је и даље нормативно али и организационо уређење пословања дома у измењеним околностима под претњом епидемије вируса ЦОВИД 19, те посебним претњама несташицом елетричне енергије те израду мера штедње за предстојећи период, а у складу са тим и организација рада у складу са истим сарадња са надлежним службама и установама. 
 
б)  Служба рачуноводства

	Административно-финансијска служба у Дому организована је тако да је чине шеф рачуноводства и финасниско рачуноводствени референти, као и економ, магационер. 
Финансијска служба бави се финансијском и рачуноводственом материјом, регулишући финансијске обавезе Дома према запосленима, трећим лицима, и трећих лица према Дому, као и финансијске обавезе између Дома и ученика, односно њихових родитеља, а које проистичу из закључених уговора о смештају и исхрани ученика, Дома и добављача из уговора о јавним набавкама за потребе Дома, као и потраживањима и дуговањима Дома према другим лицима. Ова служба прати извршење закључених уговора на крају школске године, као и права и обавезе које проистичу из оваквих радњи и односа. Шеф рачуноводства је задужен за израду завршног рачуна за потребе Дома, учествује у изради Финансијског плана Дома и помаже секретару при изради плана Јавних набавки. 
	Новонастале обавезе увођења СЕФ система електронских фактура, те ЕП електронског платног промета као и новог система за обраду обрачуна зарада запсолених у установама ученичког стандарда ИСКРА, наметнуле су пред ову службу низ нових радних задатака и изазова. Такође уведена је и обавеза фискализације установа ученичког стандарда. Свим обавезама служба је приступила озбиљно, студиозно и у наредном периоду, тј години пред нама је да исте задатке разради и наведене нове системе пословања у потпуности имплементира у пословање. 

в) Служба исхране

	Служба исхране, као посебна јединица рада, има основни задатак да врши припрему хране - оброка за кориснике Дома, а по утврђеном јеловнику.
	Програм рада службе исхране је константан за време трајања целе школске године. Поред припремања хране за кориснике, ова служба извршава и друге обавезе које су у непосредној вези са исхраном, односно које се тичу  одржавања хигијене и чистоће у кухињи, хигијене животних намирница, прибора за јело и комплетне кухињске опреме и спровођења усвојених стандарда.
	План за наредну годину је да се ниво услуге исхране подигне на виши ниво, осмисле нови јеловници уведу евентуалне нове намирнице које би ову услугу употпуниле и доведеле до потпуног задовољења потреба корисника. 

	г) Хигијенско-техничка служба и обезбеђење

	Основни задатак хигијенско-техничке службе јесте да обезбеди одговарајућу хигијену свих домских просторија, а нарочито просторија у којима бораве корисници Дома, као и хигијену санитарних чворова радом радница на одржавању хигијене;  адекватно одржавање система грејања и само грејање одржава на задовољавајућем нивоу, стара се о залихама огрева радом ложача, и безбедност ученика и запослених одржи на нивоу постављених стандарда кроз рад службе обезбеђења.

Овај Годишњи програм рада Дома за школску 2022/2023. годину једногласно је усвојен на  седници Управног одбора Дома ученика средњих школа одржаној 30.09.2022. године.

  Руководилац службе за правне, кадровске              	       ДИРЕКТОР ДОМА 
       аминистративне послове
        Татјана Миловић Делић                                                                            Зоран Поповић

                                                                                            Усвојено на седници УО 30.09.2022. године

                                                                                                     ПРЕДСЕДНИК УПРАВНОГ ОДБОРА,

							         ________________________
		            	           			                   Мирјана Димитријевић Станковић 

С  А  Д  Р  Ж  А  Ј

  1. Увод ..................................................................................................................		1
  2. Материјална основа рада Дома ..................................................................		1
  3. Финансирање рада Дома ..............................................................................		4
  4. Структура запослених у Дому ....................................................................		4
  5. Радно време радника Дома ..........................................................................		5
       а) Унутрашња организација по јединицама ..............................................		5
       б) Распоред дневних активности васпитача ............................................		6
       в) Недељна структура радног времена васпитача ..................................		8
  6. Капацитет Дома .............................................................................................		8
  7. Структура ученика у Дому ...........................................................................		9
      а) Број ученика по васпитним групама и структура мат. јединица..........	           10
      б) Број ученика по васпитним групама и структура посл. јединица........                10
  8. Организација рада у Дому ............................................................................	           12
   9. Организација рада директора.......................................................................             12  
   10. Организација васпитног рада у Дому .........................................................	          	14
    10.1. Циљеви васпитног рада у Дому ............................................................		14
    10.2. Програмски задаци и садржаји васпитног рада у Дому ..................		14
    10.3. Облици и методе васпитног рада у Дому ...........................................		17
    10.4. План борбе против насиља, злостављања и занемаривања..................              18                 
11. Домски парламент   ................................................................................	            21
12. Секције слободних активности ....................................................................	     	21
13. План рада Педагошког већа ........................................................................	    	24
14. План стручног усавршавања васпитача .....................................................   .     	26
15. Педагошка евиденција и документација..................................................		27
16. Библиотека дома                  .....................................................................		37
17. Исхрана ученика     .....................................................................................        	28
18. Здравствена заштита   ученика  ................................................................        	28
19. Остале службе ...........................................................................................          	29
     а) Служба правних, кадровских и административних послова
секретар     ..............................................................................................................           29
     б) Рачуноводствена служба ...........................................................................           	30
     в) Служба исхране .............................................................................................         	30
     г) Хигијенско-техничка служба и одржавање ............................................         	31